На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 16. Одлуке о оснивању Историјског архива Ниш у Нишу ("Службени лист града Ниша", број 2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Историјског архива Ниш за 2018. годину, број 01/11-18 који је донео Управни одбор ове установе, на седници одржаној 5.1.2018. године.

II Програм рада Историјског архива Ниш за 2018. годину реализоваће се у складу са Финансијским планом ове установе за 2018. годину.

III Решење доставити Историјском архиву Ниш у Нишу, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Историјског архива Ниш, на седници одржаној 5.1.2018. године донео је Програм рада Историјског архива Ниш за 2018. годину, број 01/11-18 и доставио га Секретаријату за културу и информисање у даљу надлежност.

Старање о архивској грађи као покретном културном добру у 2018. години Историјски архив Ниша спровешће кроз остваривање своје мисије у непромењеном законском оквиру, прикупљањем историјских сведочанстава вековима ствараних на овом подручју, као и докумената везаних за актуелне догађаје, чувањем и обрадом по стандардима архивистичке струке.

Историјски архив Ниш улази у јубиларну, 70. годину свог историјског трајања.

Толико је времена протекло од наредбе Владе ФНРЈ о привременом обезбеђивању архива и одлуке Министарства просвете Републике Србије о формирању архивског средишта у Нишу, чиме је започела организована друштвена брига о писаним документима на овом подручју. На свечаности у овој установи у част седамдесетогодишњице Архива биће представљени резултати рада уз изложбу архивских докумената под називом „Старији од века“. Јавности ће бити показана најстарија документа, књиге, часописи и фотографије, које се чувају у Архиву. Биће приказан и Винтеров пројекат за регулацију Ниша из 1878. године, Библија из 1871. коју су приредили Вук Караџић и Ђура Даничић, као и турске тапије из 1872. и 1875. године, Годишњи план за 2018. годину предвиђа обилазак 100 регистратура на подручју за које је Историјски архив Ниш Решењем Владе Републике Србије надлежан, а то је Град Ниш и још седам општина овог дела Србије. Оријентир у утврђивању приоритета је упутство Архивског већа Србије – оно налаже стручни надзор органа управе и правосуђа сваке године, па ће то бити задатак и у овој пословној години. Програм рада Историјског архива Ниш за 2018. годину, поред набројаних активности садржи и основне податке о Установи, делатности и организационој структури, као и програмске активности које се одвијају кроз: Службу сређивања и обраде архивске грађе, Службу заштите архивске грађе ван архива, Службу депоа и техничке заштите архивске грађе са лабораторијом за микрофилмовање, Информативно пропагандну службу са библиотеком и Службу општих послова.

Чланом 34. Одлуке о буџету Града Ниша за 2018. годину („Службени лист Града Ниша“, број 130/17) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Историјског архива Ниш за 2018. годину.

**СЕКРЕТАР**

Небојша Стевановић